iHerb Mengumumkan Pelantikan Ketua Pegawai Kewangan Baharu

PASADENA, California, 12 September 2020 /PRNewswire/ — Peneraju e-dagang dalam bidang kesihatan dan kecantikan, iHerb hari ini mengumumkan bahawa Roxanne Agnew telah dinaikkan pangkat sebagai Ketua Pegawai Kewangan baharu syarikat.

Roxanne telah menyertai iHerb pada tahun 2015 dan telah berkhidmat sebagai Naib Presiden syarikat, Pengawal Korporat, memimpin pasukan perakaunan, kewangan, perisikan perniagaan, penipuan dan percukaian iHerb.

“Saya teruja dapat meneruskan perkhidmatan iHerb dalam peranan yang diperluas ini,” kata Roxanne Agnew. “iHerb diletakkan untuk pertumbuhan dan kejayaan yang berterusan dan saya akan menggunakan kemahiran dan pengalaman saya untuk memaksimumkan keputusan masa depan kami melalui pencapaian matlamat kami.”

Roxanne mempunyai pengalaman lebih dari 35 tahun dalam peranan kewangan dan perakaunan, termasuk mengawasi fungsi kewangan, perancangan & analisis dan audit dalaman di syarikat peruncit pakaian mewah wanita St. John Knits dan mengawasi pematuhan SOX dan pelaporan SEC di syarikat gergasi perniagaan berasaskan pertanian Land O ‘Lakes/Moark Egg Division.

“Dengan Roxanne dalam peranan baharu ini, dengan menggunakan kepakarannya yang mendalam, iHerb akan meningkatkan lagi disiplin kewangan kita untuk mengekalkan pertumbuhan yang kukuh, sambil terus mengekalkan semangat keusahawanan yang sentiasa dikekalkan iHerb,” kata Presiden iHerb, Emun Zabihi.

Tentang iHerb: iHerb adalah salah sebuah syarikat peruncit e-dagang yang berpusat di A.S. yang menawarkan 30,000 produk dari 1,200 jenama utama kepada berjuta-juta pelanggan di seluruh dunia. iHerb dihantar terus dari gudang terkawal terkini yang diperakui GMP kepada pelanggan di 188 buah negara dan wilayah. Sejak tahun 1996, iHerb terus berinovasi dalam membawa produk berkualiti tinggi, dengan nilai terbaik dan disampaikan dengan pengalaman pelanggan yang paling selesa.https://www.iherb.com/

Foto – https://ering.com.my/wp-content/uploads/2020/09/iherb-mengumumkan-pelantikan-ketua-pegawai-kewangan-baharu-1.jpg

Logo – https://ering.com.my/wp-content/uploads/2020/09/iherb-mengumumkan-pelantikan-ketua-pegawai-kewangan-baharu.jpg

Keywords: Computer/Electronics Electronic Commerce Retail Personnel announcements

Source: PRNEWSWIRE


WWDC 2017: Pengenalan iMac Pro, Terhebat & Terbaik!

Ini adalah produk keluaran terbaru oleh Apple, dikenali sebagai iMac Pro yang bewarna Space Grey (warna baru) dengan ciri-ciri prestasi serta paparan yang hebat dan terbaik. Paparan 27 inci ini menerima resolusi sehingga 5K serta dimuatkan dengan pemproses Intel Xenon 8 dan 10 teras malah pilihan sehingga 18 teras juga turut disediakan. Selain itu, kapasiti RAM pada iMac Pro diberikan sebanyak 128GB dan ruang storan SSD sebesar 4TB.

Komputer yang dikategorikan sebagai ‘work station’ ini juga didatangkan dengan Radeon Vega, menawarkan 11 TFLOPS dan 22 TFLOPS yang berfungsi sebagai pembelajaran mesin. Sambungan pada iMac Pro ini adalah yang pertama seumpamanya menyokong sehingga 10GB Ethernet serta empat bicu Thunderbolt, dua untuk paparan 5K luaran dan dua lagi untuk tatasusunan RAID. Tidak ketinggalan kamera FaceTime menyokong 1080p dan bicu UHS-II, serta dibina dengan penyejuk dalaman yang dikonfigurasikan oleh dua kipas bagi menstabilkan suhu.

Jika kesemua perkakasan ini hebat-hebat belaka, maka tidak mustahil harga yang ditawarkan juga tinggi belaka. iMac Pro Intel Xenon 8 teras dijual pada harga bermula USD5,000 (kira-kira RM21,400), Apple menyatakan bahawa model ini akan bertemu pengguna selewat-lewatnya akhir tahun ini.


[Ura-Ura] : HUAWEI Mate 30 Pro Mungkin Didatangkan Dengan Dua Kamera 40MP?

Maklumat tertiris mengenai HUAWEI Mate 30 Pro telah didengari sejak minggu ke minggu. Memang tidak dinafikan, maklumat mengenainya mendapat perhatian daripada ramai pihak serata dunia.

Terkini, maklumat tertiris didakwa pendedahan mengenai konfigurasi HUAWEI Mate 30 Pro telah muncul di media sosial . Memetik sumber, peranti tersebut berkemungkinan mempunyai dua kamera dengan lensa 40MP – dilengkapi gabungan lensa 40 MP + 40 MP + 8 MP.

Sensor utama 40MP akan mempunyai saiz 1/1.5” dengan bukaan aperture sekitar f/1.6 – berkemungkinan didatangkan dengan lebih besar iaitu f/1.4. Sensor utama juga bakal ditambah dengan susun atur pixel RYYB – seperti pada HUAWEI P30 Pro. Ia juga bakal mempunyai ciri yang dinamakan Cine Lens yang boleh diaktifkan semasa merakam video.

I told you a few rumors about Mate 30 pro camera, IMO this is more possible.40MP 1/1.5" sensor with f/1.6 – f/1.4 aparture, RYYB pixel layout and Cine lens features when taking video. 40MP 1/1.7" 120° ultrawide lens with cine lens features.8MP tele 5X zoom#HuaweiMate30Pro pic.twitter.com/ac3ODQnqVV

— Teme (特米)😷 (@RODENT950) July 31, 2019

Sumber berkata lagi, 40MP kamera yang lain bakal digunakan untuk foto sudut ultra-lebar – berkemungkinan boleh diperluaskan mencecah sehingga 120 darjah. Kamera ketiga pula adalah sensor 8MP dengan lensa telefoto – dikatakan bakal mempunyai sokongan 5X Zoom.

Pun begitu, maklumat tertiris masih lagi rumors dan belum diketahui kesahihannya. Nampaknya, HUAWEI sedang mengaturkan sesuatu luar biasa untuk penampilan model kali ini. Apa agaknya? Sama – sama kita nantikan! Jeng, jeng jeng!

[SUMBER], [SUMBER 1]